«Гугъэ» зэпеуэр
«Жан» республикэ жылагъуэ зэгухьэныгъэм иджы етIуанэу ирегъэкIуэкI тхакIуэ ныбжьыщIэхэр зыхэт «Гугъэ» зэпеуэр.
1. ЗЭПЕУЭМ И МУРАДЫР
творческэ щIалэгъуалэм ящыщу зэфIэкI зыбгъэдэлъхэр къэгъэнэIуэныр, абыхэм защIэгъэкъуэныр.
2. КЪАЛЭНХЭР
зэфIэкI зыбгъэдэлъ ныбжьыщIэхэм я Iэзагъэм щыхагъэхъуэн, щрагъэфIэкIуэн щытыкIэхэр къахузэгъэпэщын;
творческэ, IэщIагъэм епха зэпыщIэныгъэхэр гъэбыдэн;
адыгэ щэнхабзэмрэ литературэмрэ хэIущIыIу щIыным хуэлэжьэн.
3. КЪЫЗЭГЪЭПЭЩАКIУЭР
«Жан» Къэбэрдей-Балъкъэр жылагъуэ зэгухьэныгъэр.
Зэпеуэр зэрекIуэкIым теухуа хъыбархэр цIыхухэм егъэщIэнымкIэ дэIэпыкъуэгъу хъунущ «Адыгэ псалъэ», «Советская молодежь», «Горянка» газетхэр.
4. ЗЭПЕУЭР ЩРАГЪЭКIУЭКIЫНУ ЗЭМАНЫМРЭ ЩIЫПIЭМРЭ
Зэпеуэр къыхалъхьэ Адыгэ тхыбзэм и махуэм — гъатхэпэм и 14-м.
Ар Iыхьищу зэпыудауэ екIуэкIынущ:
I Iыхьэ — 2013 гъэм гъатхэпэм и 15-м щыщIэдзауэ фокIадэм и 15 пщIондэ тхыгъэхэр къыIахынущ.
II Iыхьэ — 2013 гъэм фокIадэм и 15-м щегъэжьауэ жэпуэгъуэм и 15 пщIондэ къэпщытакIуэ гупыр тхыгъэхэм хэплъэнущ.
III Iыхьэ — 2013 гъэм и жэпуэгъуэ мазэм наIуэ къащIынущ текIуахэр икIи ахэр ягъэлъэпIэнущ.
ТекIуахэр щагъэлъэпIэну пшыхьыр щекIуэкIыну махуэмрэ щIыпIэмрэ зэпеуэм и къызэгъэпэщакIуэхэм яубзыхунущ, цIыхубэм абы теухуа хъыбар ирагъэщIэнущ республикэ газетхэм, телевиденэмрэ радиомрэ.
5. ЗЭПЕУЭР ЗЭРЕКIУЭКIЫНУР
Зэпеуэм хэтынухэр Къэбэрдей-Балъкъэр Республикэм и тхакIуэ ныбжьыщIэхэрщ (зэпеуэм адрей хэгъуэгухэм я творческэ щIалэгъуалэр къыхашэну я мурадщ).
Зэпеуэм хэтынухэм я ныбжьыр илъэс 15-м щегъэжьауэ 25-м нэс къриубыдэу щытын хуейщ.
Конкурсым ягъэхьын хуейр адыгэбзэкIэ тха тхыгъэхэрщ, ахэр компьютеркIэ тедзауэ, электроннэ жыпхъэм иту щытыпхъэщ. А тхыгъэхэр нэхъапэкIэ зыщIыпIи къыщытрамыдзауэ икIи нэгъуэщI зэхьэзэхуэхэм хэмытауэ щытмэ нэхъыфIщ.
Зэпеуэр зэщхьэщыхауэ щытынущ мыпхуэдэ унэтIыныгъэхэмкIэ:
1. Усыгъэ.
2. Прозэ.
3. Драматургие.
Тхыгъэ нэхъ цIыкIухэр (усэхэр, рассказ кIэщIхэр, тау- рыхъхэр, нэгъуэщIхэр), псалъэм папщIэ, прозэр напэкIуэцIищ, усэхэр напэкIуэцIитху нэхърэ мынэхъ мащIэу щытын хуейщ.
Зэпеуэм хэтынум и тхыгъэм и гъусэу къигъэхьын хуейщ езым теухуа хъыбар кIэщI, апхуэдэу къигъэлъэгъуапхъэщ и хэщIапIэр, и телефоныр.
6. ЗЭПЕУЭМ КЪРИКIУАХЭР КЪЫЗЭРАПЩЫТЭЖЫНУМРЭ ТЕКIУАХЭР ЗЭРАГЪЭЛЪЭПIЭНУМРЭ
Зэпеуэм къагъэхьа тхыгъэхэм хэплъэнущ усакIуэ, тхакIуэ, литературэдж цIэрыIуэхэр, гъуазджэм и лэжьакIуэхэр зыхэт къэпщытакIуэ гупыр.
Дэтхэнэ унэтIыныгъэми япэ, етIуанэ, ещанэ увыпIэхэр щагуэшынущ.
ТекIуахэм иратынущ щIыхь тхылъхэр, саугъэтхэр.
Хуэфащэу къамылъытэмэ, къэпщытакIуэ гупым увыпIэ щхьэхуэхэр ямыгъэувыну хуитщ.
Зэпеуэм щытекIуахэм я тхыгъэхэр республикэ газетхэм къытрадзэнущ.
7. КЪЭПЩЫТАКIУЭ ГУПЫР
Зэпеуэм и къызэгъэпэщакIуэ комитетым къыхихынущ къэпщытакIуэ гупым хэтынухэмрэ абы и тхьэмадэмрэ. Абы хэтынухэр илъэс къэс яхъуэжынкIи хъунущ.
8. КЪЫЗЭГЪЭПЭЩАКIУЭ КОМИТЕТЫР
Зэпеуэм и къызэгъэпэщакIуэ комитетым и унафэщIщ усакIуэ, драматург, «Горянка» газетым и редактор нэхъыщхьэ, «Жан» жылагъуэ зэгухьэныгъэм и унафэщI Къаныкъуэ Заринэ.
КъызэгъэпэщакIуэ комитетым хэтхэр:
Ширдий Маринэ — «Адыгэ псалъэ» газетым и редактор нэхъыщхьэм и къуэдзэ
Ныбэжь Таисэ — Дунейпсо Адыгэ Хасэм и ГъэзэщIакIуэ гупым Адыгэбзэр хъумэнымрэ зыуэ щыт адыгэ алыфбей зэхэгъэувэнымкIэ и комитетым хэт
Щомахуэ Залинэ — «Адыгэ псалъэ» газетым и корреспондент
КIуж Иннэ — КъБР-м Егъэджэныгъэмрэ щIэныгъэмкIэ и министерствэм и пресс-секретарь
ЩхьэщэмыщI Изэ — «Адыгэ псалъэ», «Советская молодежь» газетхэм я корреспондент
Гумэ Маринэ — Профсоюзхэм щэнхабзэмкIэ я унэм и режиссер нэхъыщхьэ
Хъуэжэ Жаннэ — «Къэбэрдей-Балъкъэр» ВТК-м и адыгэбзэ нэтынхэр езыгъэкIуэкI
Битокъу Маринэ — «Горянка» газетым и корреспондент
ХэщIапIэр:
Налшык къ., Лениным и цIэр зезыхьэ уэрам, 5.
«Горянка» газетым и редакцэ.
Телефон: 42-21-25
E-mail: zchun@list.ru
